proxectonos/corpus_dominio_legal_administrativo_tmp huggingface dataset:
APROBACIÓN DO PADRÓN DA TAXA DE AUGA 5º BIMESTRE 2015
ADMINISTRACIÓN LOCAL — Municipal — Poio (Outros documentos, notificacións e informacións públicas, 04/12/2015)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente ó 5º bimestre 2015 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vinte e tres de novembro de dous mil quince, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 5º bimestre 2015. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 26 de novembro de 2015.— v. e pr. o Alcalde, Luciano Sobral.
PADRÓN DAS TASAS POLOS SERVICIOS DE SUMINISTRO DE AUGA
ADMINISTRACIÓN LOCAL — Municipal — Lalín (Recadación, 24/02/2015)

Exposición pública do Padrón das Taxas polo Servizos de Subministración de auga, conservación de contadores, canon da auga, coeficiente de vertedura e saneamento. Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 4º trimestre de 2014, e aprobado pola Xunta de Goberno Local o día 26 de xaneiro de 2015, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa F, nº 10 en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga segundo o artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais, advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Así mesmo, poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Lalin, 9 de febreiro de 2.015.—O Alcalde, José Crespo Iglesias.
APROBACIÓN INICIAL MODIFICACIÓN ORZAMENTARIA 3/2015
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 30/11/2015)

Por Acordo do Pleno do Concello de 05 de novembro de 2015 aprobouse inicialmente o expediente de modificación presupuestaria 3/2015 por transferencia de créditos, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa, a 16 de novembro de 2015.—O Alcalde, Carlos Iglesias Cores.
PADRÓN CORRESPONDENTE AO 3º TRIMESTRE DE 2015, ABASTECEMENTO AUGA E SANEAMENTO.
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 17/11/2015)

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 3º trimetre de 2015, o citado Padrón estará a disposición do publico durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa do Campo da Feira de Vila de Cruces, en horario de 11:30 a 13:30 horas, os martes e venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 11:30 a 13,30 horas, os martes e venres, en período voluntario ate ó vindeiro 3 de febreiro de 2015. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. De conformidade co artigo 49.7 do Decreto 136/2012 a obriga de que o "procedemento para o cobro do canon da auga en período voluntario será unitario co seguido para a recadación dos dereitos que á entidade subministradora correspondan polo servizo de abastecemento da auga". A tal efecto o citado artigo establece que "o acto de aprobación do documento que faculta para o cobro dos dereitos dimanantes do servizo de abastecemento da auga e o anuncio de cobranza virán referidos igualmente ao canon da auga. Neste acto deberá advertirse ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia defacenda da Xunta de Galicia e, así mesmo, deberá indicarse que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación". Vila de Cruces, a 5 de novembro de 2015.—O Alcalde, Jesús Otero Varela.
ACORDO DE APROBACIÓN INICIAL DO PROXECTO DE URBANIZACIÓN DO PLAN ESPECIAL DE INFRAESTRUTURAS E DOTACIÓNS DA ZONA E69B, EN O REVEL–VILALONGA–SANXENXO
ADMINISTRACIÓN LOCAL — Municipal — Sanxenxo (Urbanismo e Patrimonio, 16/04/2015)

“PRIMEIRO: Prestar Aprobación Inicial ó “PROXECTO DE URBANIZACIÓN DO PLAN ESPECIAL DE INFRAESTRUTURAS E DOTACIÓNS DA ZONA E69B, EN O REVEL – VILALONGA – SANXENXO”, redactado conxuntamente, polo Arquitecto Municipal D. Segundo Lorenzo Garcia Munte Riaguas, e polo Enxeñeiro Técnico Municipal D. Bakary Chatbi El Ayachi, en Outubro de 2013. SEGUNDO: Someter o proxecto de urbanización a información pública por prazo de vinte días mediante anuncio que se publicará no Boletín Oficial da Provincia de Pontevedra e nun dos xornais de maior circulación da provincia, con notificación individualizada do acordo de aprobación inicial ós actuais propietarios dos terreos. TERCEIRO: Solicitar os preceptivos informes sectoriais ós organismos e entidades referidos nos informes dos Técnicos Municipais, e continuar a tramitación do procedemento”. En consecuencia, durante o prazo de vinte días, contados desde o día seguinte da publicación do presente anuncio no Boletín Oficial da Provincia de Pontevedra, os interesados poderán consultar o expediente nas oficinas do departamento de urbanismo do Concello de Sanxenxo, en horario de 9:00 a 14:00 horas, e formular por escrito as alegacións que xulguen oportunas. Sanxenxo, 01 de abril de 2015.—A alcaldesa-presidenta, Catalina González Bea.
EXPOSICIÓN PÚBLICA DO PADRÓN DE VALLAS DO MES DE XANEIRO DO 2015.
ADMINISTRACIÓN LOCAL — Municipal — Pontevedra (Recadación, 23/01/2015)

Exponse ao público ata o 26 de marzo de 2015 o Padrón de contribuíntes suxeitos a taxa pola utilización privativa ou aproveitamento especial por ocupación de terreos de uso público con mercadorías, materiais de construción, cascallos, valados, puntais, cabaletes, estadas e outras instalacións análogas correspondente ao período impositivo do mes de xaneiro de 2015 aprobado, en data 19/01/2015, por Resolución da titular do Órgano de Tesouraría e Xestión Tributaria. Contra o precedente acto, que non pon fin á vía administrativa, e sen prexuízo de calquera outro recurso que considere oportuno o interesado, poderá interpoñerse: No primeiro caso, se deberá notificar a resolución no prazo dun mes, conforme co establecido no artigo 14.2 do texto refundido da Lei reguladora das facendas locais, aprobado polo Real decreto lexislativo 2/2004, entendéndose desestimado de non resolverse en prazo, podendo entonces os interesados interpoñer reclamación económica-administrativa no prazo dun mes contado dende o día seguinte ao da desestimación presunta, consonte ao establecido no artigo 235 da Lei xeral tributaria e 20 do Regulamento orgánico do Tribunal Económico-Administrativo do Concello de Pontevedra. No segundo caso, se deberá notificar a resolución no prazo dun ano (seis meses no caso de ser procedemento abreviado), entendéndose desestimado de non resolverse en prazo, podendo o interesado presentar recurso contencioso-administrativo no prazo de seis meses contados desde o día seguinte ao da desestimación presunta, de conformidade ao establecido no artigo 46.1) e 4) da Lei 29/1998 da xurisdición contencioso-administrativa. Normas de procedemento para o ingreso dos tributos municipais de cobro periódico por recibo do Excmo. Concello de Pontevedra: Por resolución da titular do Órgano de Tesouraría e Xestión Tributaria de data 19/01/2015 sinálase o período voluntario de recadación e a data de cargo en conta dos recibos domiciliados en entidades de depósito dos tributos seguintes: FORMA DE PAGAMENTO.- En calquera oficina das seguintes entidades colaboradoras na recadación municipal, empregando o instrumento de cobro enviado ao domicilio fiscal dos contribuíntes para tal fin: ADVERTENCIA.- Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). DOMICILIACIÓN.- Aconsellámoslle que, para a súa comodidade, domicilie o pagamento dos seus tributos de algunha dos seguintes xeitos: Pontevedra, a 19 de xaneiro de 2015.— A titular do OTXT, Anne Laure Asslaoui Coa.
EXPOSICIÓN PÚBLICA DA CONTA XERAL DO EXERCIZO 2014
ADMINISTRACIÓN LOCAL — Municipal — Caldas de Reis (Presupostos e cadros de persoal, 19/08/2015)

Formada e rendida a Conta Xeral do Concello de Caldas de Reis correspondente ao exercizo 2014 e ditaminada pola Comisión Especial de Contas e Facenda o 11/08/2015, exponse ao público xunto co ditame da Comisión Especial de Contas e Facenda na Secretaría do Concello durante o prazo de quince días hábiles, que se contarán a partir do seguinte ao da publicación do presente anuncio no Boletín Oficial da Provincia de Pontevedra. Durante o devandito prazo e os oito días hábiles seguintes os interesados poderán presentar as reclamacións, reparos ou observacións que estimen pertinentes. En Caldas de Reis, a 11 de agosto de 2015.—O Alcalde, Juan Manuel Rey Rey.
DH. A36.40256 CONCESIÓN DUN CAUDAL DE AUGA A MANUEL BENITO GÓMEZ ROSAL, NO CONCELLO DE MEAÑO (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 30/07/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 16 de xuño de 2015 e como resultado do expediente incoado ó efecto, outorgóuselle a Manuel Benito Gómez Rosal unha concesión de 80 m3 anuais de auga que procede dun manancial situado no lugar de Freixeiro, parroquia de Lores (San Miguel), no concello de Meaño (Pontevedra), con destino a rega de parcela. Santiago de Compostela, 16 de xuño de 2015.—A xefa do Servizo de Tramitación Técnico-Administrativa do Dominio Público Hidráulico, Isabel Blanca Llore Paisal.
APROBACION CONTA XERAL EXERCICIO 2014
ADMINISTRACIÓN LOCAL — Municipal — Catoira (Presupostos e cadros de persoal, 15/05/2015)

A Comisión Especial de Contas, en sesión celebrada o día 27 do presente mes de abril, ditaminou favorablemente a Conta Xeral deste Concello correspondente ao exercicio de 2014, polo que, de conformidade co disposto no artigo 212 do Real Decreto Lexislativo 2/2004, de 5 de marzo, exponse ao público polo prazo de 15 días, durante os cales e 8 máis, os interesados poderán presentar reclamacións, reparos ou observacións. Catoira, 28 de abril de 2015.—O Alcalde-Presidente, Alberto García García.
SOLICITUDE DE LICENCIA A NOME DE FRANCISCO FERNÁNDEZ CARBÓN, EN REPRES. DE TALLERES CARBÓN, S. L., PARA AMPLIACIÓN DE TALLER.
ADMINISTRACIÓN LOCAL — Municipal — Silleda (Outros documentos, notificacións e informacións públicas, 13/03/2015)

Presentada neste Concello por don Chavdar Hassall Mici en representación de TALLERES CARBÓN, S. L. solicitude de licenza municipal para a “ampliación de actividade de taller, na rúa do Trasdeza, nº 31, baixo (Silleda)”, en cumprimento do disposto no artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese o expediente a exposición pública durante o prazo de VINTE DÍAS a contar dende o seguinte ao da publicación deste anuncio no Boletín Oficial da Provincia de Pontevedra, estará exposto no taboleiro de anuncios do Concello e o expediente poderá consultarse no Departamento de Urbanismo deste Concello os días laborais en horario de 9:00 h. a 14:00 h., todo elo a efectos de posibles reclamacións. Silleda, 27 de xaneiro de 2015.—O Alcalde-Presidente, Manuel Cuiña Fernández.
MODIFICACIÓN DO ANEXO DA ORDENANZA REGULADORA DO PREZO PUBLICO DA GARDERÍA MUNICIPAL
ADMINISTRACIÓN LOCAL — Municipal — Guarda, A (Ordenanzas e Regulamentos, 16/04/2015)

O Pleno do Concello, en sesión celebrada o día 27 de marzo de 2015, acordou a aprobación inicial da modificación do ANEXO da Ordenanza reguladora do prezo público pola asistencia e estancia na gardería municipal de A Guarda. De conformidade co disposto no artigo 49 da Lei 7/1985 de Bases de Réxime Local, sométese o expediente a información pública, a efectos de que os interesados poidan examinalo e presentalas reclamacións que estimen oportunas, dentro do prazo de 30 días hábiles contados a partir do seguinte a esta publicación. De non presentarse reclamación durante o período de exposición, de conformidade co establecido no artigo 49 c) do Texto Refundido da Lei Reguladora das Facendas Locais, entenderase definitivamente adoptado o acordo inicial. A Guarda, a 30 de marzo de 2015.—O alcalde.
DH. A36.17271. ANUNCIO SOLICITUDE DUN CAUDAL DE AUGA NO LUGAR DECASAS NOVAS, PARROQUIA DE GOIÁS (SAN MIGUEL), LALIN. ANUNCIO DE INFORMACIÓN PÚBLICA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 27/04/2015)

FRAGA S. C. con CIF: J-94.004.082, solicita de Augas de Galicia un caudal de 0,11 l/s procedente de dous (2) pozos, no lu gar de Casas Novas, parroquia de Goiás (San Miguel), no Concello de Lalín e con destino a Uso Gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Faise público por un prazo de UN MES (1), que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mes mo prazo no Concello de Lalín (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, a 4 de marzo do 2015.—O Xefe do Área de Autorizacións e Concesións, Georgiana Bianca Añaños Filimonova.
NOMEAMENTO PERSOAL EVENTUAL PARA OCUPAR O POSTO DE TÉCNICO DE COMUNICACIÓN
ADMINISTRACIÓN LOCAL — Municipal — Pontevedra (Persoal, oposicións, 21/08/2015)

Mediante Decreto da alcaldía de data 13 de agosto 2015, acordouse o seguinte: “(.) PRIMEIRO.—Nomear a dona Morgana Urbonavicius Lazuen, DNI XXXXXXXXX licenciada en ciencias da información / sección: xornalismo e filosofía e letras (xeografía e historia), para ocupar o posto de técnico/a de comunicación, adscrito/a á Presidencia, correspondéndolle o desenvolvemento das funcións propias do cargo en xornada laboral equivalente á establecida con carácter xeral para os funcionarios municipais e acompañar ao Alcalde ou a outros membros da Corporación cando se requiran os seus servizos, incluso en xornada de tarde. As funcións do técnico de comunicación serán as tarefas de redacción informativa, relacións con xornalistas, organización de comparecencias, servizo de documentación informativa e gabinete de prensa e o importe das retribucións íntegras a percibir polo nomeado serán as consignadas na relación de postos de traballo do Concello, que se corresponden cunha retribución anual asimilada ás retribucións anuais básicas e complementarias dun técnico con nivel de complemento de destino 25, e será dada de alta no réxime xeral da Seguridade Social. SEGUNDO.—O nomeado poderá ser cesado libremente polo alcalde e, en todo caso, cesará automaticamente cando expire o mandato ou si se produce o cese da autoridade que o nomea. Este nomeamento surtirá efectos dende o día 16 de agosto de 2015, data na que se incorporará ao seu posto de traballo para iniciar a prestación dos servizos contratados. TERCEIRO.—O nomeamento efectuado, publicarase no Boletín Oficial da Provincia, coa especificación das súas retribucións e xornada laboral. (.)” O que se fai público en cumprimento do disposto no artigo 104.3 da Lei 7/1985, do 2 de abril, reguladora das bases do réxime local. Contra o precedente decreto que pon fin á vía administrativa, poderá interpoñerse polos interesados ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 161.1 da Lei 30/1992, do réxime xurídico das administracións públicas e do procedemento administrativo común, segundo a redacción dada pola Lei 4/1999 pola que se modifica a primeira, ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 14 de agosto de 2015.—O Alcalde, Miguel Anxo Fernández Lores.—O Secretario da Admón. Municipal, José Carlos Castiñeira Piñeiro.
NOVA LICITACIÓN DE OBRAS DE REHABILITACIÓN NA RÚA FERRERÍA, 10-12 (VIGO)
ADMINISTRACIÓN LOCAL — Municipal — Consorcio Cascovello de Vigo (Contratos administrativos, 17/09/2015)

Primeiro: Anular as actuacións levadas a cabo dende a publicación do Prego de Cláusulas Administrativas Particulares do expediente de contratación de obras de rehabilitación na rúa Ferrería 10-12, de Vigo, expediente PAO_1_2014 ( 10 de abril de 2015), retrotraendo o expediente ata dito momento aos efectos de corrixir o erro material de publicar no perfil do contratante, por erro, un Prego de Cláusulas Administrativas Particulares que non se corresponde có aprobado polo órgano de contratación na súa reunión celebrada o día 11 de decembro de 2014. Segundo: Notificar a todos os licitadores para que teñan coñecemento de presente acordo coa expresión dos recursos que correspondan. En cumprimento do acordo transcrito, de date 27 de agosto de 2015, anúnciase novamente a licitación da obra de Ferrería 10-12 de Vigo. Datos xerais e datos para a obtención de información.378.461,12 euros (IVE excluído). 315.384,27 euros (IVE excluído). a) Apertura sobres: Ver perfil do contratante. Os gastos de publicación de anuncios correrán por conta do adxudicatario, cun importe máximo de 1.000,00 euros. En Vigo, a 28 de agosto de 2015.—O Xerente do Consorcio, Odilo El Attaouy Greaves.
NOMBRAMENTO DE MARÍA JOSÉ BARCIELA BARROS COMO MEMBRO DA XUNTA DE GOBERNO LOCAL
ADMINISTRACIÓN LOCAL — Municipal — Redondela (Outros documentos, notificacións e informacións públicas, 15/01/2015)

En base ás atribucións que me confire o artigo 23 da Lei 7/1985, de 2 de abril, reguladora das bases do réxime local e os artigos 46 e 52 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, Redondela, 29 de decembro de 2014.—O Alcalde, Javier Bas Corugeira
APROBACIÓN DEFINITIVA EXPEDIENTE MODIFICACIÓN BASES DE EXECUCIÓN DO ORZAMENTO
ADMINISTRACIÓN LOCAL — Municipal — Caldas de Reis (Presupostos e cadros de persoal, 02/09/2015)

Ao non presentarse reclamacións durante o período de exposición pública contra a aprobación inicial do expediente de modificación do apartado terceiro do artigo 20 das Bases de Execución do Orzamento municipal prorrogado e vixente neste exercizo, considérase definitivamente aprobado e elevado a definitivo o acordo plenario, quedando redactado o apartado como segue: “Os membros da Corporación que non teñan dedicación exclusiva ou parcial, percibirán por asistencia ás sesións do Pleno, da Xunta de Goberno local e das Comisións de que formen parte, as seguintes cantidades: A modificación proposta non supón modificación dos estados de gastos e ingresos do Orzamento municipal. Non en tanto, en cumprimento do disposto polo artigo 169.3 Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 do Real decreto 500/90, do 20 de abril, procédese á publicar o resumo por capítulos das previsión do Orzamento municipal prorrogado e vixente neste exercizo, de conformidade co seguinte: En virtude do disposto no artigo 171 do RDLexislativo 2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Caldas de Reis, a 25 de agosto de 2015.—O Alcalde, Juan Manuel Rey Rey.
DH. W36.47735. SOLICITUDE DE GAS GALICIA SDG SA. AUTORIZACION DE OBRAS PARA AMPLIACION DE REDES DE GAS NOS LUGARES DA REVOLTA, ARNOSA, CANELAS, RUA BENITIÑO PADRIÑAN E PO-308 E EP-9023, SANXENXO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 09/03/2015)

Gas Galicia SDG, S. A, con DNI A15383284 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar da Revolta, Arnosa, Canelas, rúa Benitiño, Pardiñán, PO-308 e EP-9023 no Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47735. As obras solicitadas consisten na execución de ampliación de redes de gas existentes no Concello de Sanxenxo, nun total de 1.376 m, con tubaría de polietileno ou aceiro, soterrada en gabia, fóra da zona de servidume dos regatos: O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de xaneiro de 2015.—O xefe da Área de Autorizacións e Concesións, Dativa Luisa Encarnacion Chumo Attaouil.
CONVOCATORIA PLENO EXTRAORDINARIO DEPUTACIÓN DE PONTEVEDRA 19-XUÑO-2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/06/2015)

No uso das facultades que teño conferidas no artigo 34.1, c) da Lei 7/1985, de 2 de abril, Reguladora das Bases do Réxime Local, e artigo 61.4 e 5 do RD 2568/1986 de 28 de novembro, e ó amparo do artigo 46.2. a) da Lei 7/1985, de 2 de abril, veño a convocar pola presente á sesión extraordinaria do Pleno da Deputación Provincial, ás once horas (11.00) do día 19 de xuño de 2015 (venres), para tratar da seguinte: Pontevedra, a 16 de xuño de 2015.—O Presidente.—O Secretario.
NOTIFICACIÓN A JOSÉ MANUEL RODRÍGUEZ NÚÑEZ.
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 21/01/2015)

De conformidade co establecido no artigo 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ante a imposibilidade de practicar a notificación da resolución ditada o 12/01/2015 comunícase ao interesado que o expediente está a súa disposición na Secretaría do Concello de Cotobade para a súa consulta en horario de 9 a 13 horas. Cotobade, 12 de xaneiro do 2015.—O Alcalde.—P. D. O 1º Tenente de alcalde, Fernando Vázquez Corbacho (R. A. de data 02.01.2015)
PROCEDEMENTO ORDINARIO 485/2014. NOTIFICACIÓN A IXANA SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 12/03/2015)

Don Ramón Eloy Rodríguez Frieiro, Secretario Xudicial de reforzo do Xulgado do Social Número Cinco de Vigo. Fago Saber: Que no procedemento PO 485/14 deste xulgado, seguido a instancia de MARIA ELODIA SARDO BARLADEANU contra IXANA S. L. sobre cantidades, ditouse a seguinte resolución: Vigo, 24 de novembro do 2014.—Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 485/2014 deste xulgado, cuxo obxecto o constitúe unha reclamación de cantidades. Foron partes no procedemento: Seguen: ANTECEDENTES DE FEITO, FEITOS PROBADOS, FUNDAMENTOS DE DEREITO E XULGO Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado IXANA S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e seis de decembro do dous mil catorce.—O Secretario Xudicial.
IN407A 2014/214-4. SOLICITUD DE UNIÓN FENOSA DISTRIBUCIÓN, S. A. DE INSTALACIÓN DE LMTS CT QUINTEIRO–SAN VICENTE DO MAR (O GROVE)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 12/02/2015)

Resolución do 15 de xaneiro de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de O GROVE (expediente IN407A 2014/214-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 15 de xaneiro de 2015.—O xefe territorial, Ignacio Rial Santomé
XESTIÓN DA ESCOLA INFANTIL MUNICIPAL DE NAVIA
ADMINISTRACIÓN LOCAL — Municipal — Vigo (Contratos administrativos, 08/07/2015)

Organismo: Concello de Vigo. Dependencia: Educación. Nº expediente: 17043-332. Descrición: xestión da Escola Infantil Municipal de Navia. Lugar de execución: Vigo. Prazo de execución: 4 anos. Prórroga: Sí, dúas prórrogas dun ano de duración cada unha. Tramitación: Ordinaria. Procedemento: Aberto.891.523,56.- euros. (contrato exento de IVE) Non se esixe.www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións. Clasificación: grupo U, subgrupo 5, categoría B. Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida na cláusula 12 do prego de condicións administrativas. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións. Vexase punto 6 do anuncio. Data e hora: se anunciará no perfil do contratante do Concello de Vigo.www.vigo.org Vigo, 26 de xuño de 2015.—O concelleiro delegado de Contratación, David Regades Fernández.
EXP.42/2015. NOTIFICACIÓN A ADOLFO TATENA SAN PEDRO.
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 02/06/2015)

ASUNTO: ORDE DE EXECUCIÓN A GIULIA MARIA LAPPALAINEN ALI KHAN PARA REPOSICIÓN DAS CONDICIÓNS DE SEGURIDADE, SALUBRIDADE E ORNATO RELATIVO Á TALA DE ARBORADO E LIMPEZA DE PARCELA SITA EN AREIÑA-VILAZA. Tendo por descoñecido o domicilio da interesada e ó abeiro do artigo 59.5 da Lei 30/1992 de 26 de novembro, notifícase a GIULIA MARIA LAPPALAINEN ALI KHAN, a resolución da alcaldía de data 05.05.2015, pola que se lle incoa procedemento de orde de execución polo estado no que se atopa unha parcela da súa propiedade e se lle pon dito expediente de manifesto para que no prazo de DEZ días poida alegar e presentar os documentos e xustificacións que estime pertinentes de conformidade co artigo 84 da Lei 30/1992 de 26 de novembro, do Réxime Xurídico das Administacións Públicas e do Procedemento Administrativo Común. Gondomar, 05 de maio de 2015.—O Alcalde, Fernando Guitián Guitián.
ACORDO DE SUPRESIÓN DA DEDICACIÓN PARCIAL DO CONCELLEIRO DELEGADO DE TRÁFICO, SEGURIDADE E SERVIZOS
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 13/02/2015)

Na sesión ordinaria celebrada polo Pleno do Concello o día 30 de xaneiro do ano dous mil quince adoptouse o seguinte acordo: “O Pleno do Concello da Guarda, en sesión de data 29 de xullo de 2011 adoptou o acordo outorgar o réxime de dedicación parcial ó concelleiro delegado de servizos, seguridade e tráfico, cunha retribución anual de catorce pagas brutas de 1300,59 euros. Presentado en data 22 de xaneiro de 2015 escrito polo concelleiro delegado de servizos, seguridade e tráfico, no que manifesta a imposibilidade por motivos persoais de facer fronte ás responsabilidades derivadas da dedicación parcial concedida, e polo tanto solicita deixar de percibir as retribucións derivadas da mesma, e tendo en conta o disposto no artigo 75 da Lei 7/1985, de 2 de abril reguladora de Base de Réxime Local, e o artigo 13 do ROF, dado que a competencia en materia de determinación do réxime de dedicación parcial dos corporativos corresponde o Pleno do Concello, formulase a seguinte proposta: PRIMEIRO.—Supresión da dedicación parcial do concelleiro delegado de servizos, seguridade e tráfico pola imposibilidade manifestada de facer fronte ás responsabilidades derivadas da mesma, e polo tanto, retirar as retribucións que da mesma se derivan, con efectos dende o día 1 de febreiro de 2015. SEGUNDO.—Notificar o presente acordo ó interesado, ó departamento de Intervención municipal e publicalo no Boletín Oficial da Provincia.” A Guarda, a 2 de febreiro de 2015.—O Alcalde, José Manuel Domínguez Freitas.
CONTA XERAL CORRESPONDENTE AO EXERCICIO DE 2014
ADMINISTRACIÓN LOCAL — Municipal — Forcarei (Presupostos e cadros de persoal, 10/08/2015)

Formulada e rendida a CONTA XERAL correspondente ao exercicio de 2.014 e informada pola Comisión Especial de Contas, exponse ao público, cos documentos que a xustifican, na Secretaría desta entidade polo espacio de quince días hábiles, contados a partires do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito os reparos e observacións que se estimen pertinentes, durante dito prazo de exposición e os oito seguintes días, de conformidade co disposto nos artigos 116 da Lei 7/1985 de 2 de Abril e o 212.3 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Forcarei, 30 de xullo de 2015.—A Alcaldesa, Belén Cachafeiro Anta.
ANUNCIO DE INCOACIÓN DE EXPEDIENTES DE BAIXAS DE OFICIO NO PADRÓN MUNICIPAL DE HABITANTES ESTRANXEIROS QUE NON ESTÁN OBRIGADOS A RENOVAR A SÚA INSCRICIÓN PADROAL (NO-ENCSARP)
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 22/01/2015)

Neste Concello estanse a tramitar expedientes de baixa de oficio no Padrón Municipal de Habitantes de extranxeiros que non están obrigados a renovar a súa inscrición padroal (NO_ENCSARP) e que se relaciona máis adiante. Como non se puido practicar a notificación persoal do Decreto de Alcaldía nº 917/2014 polo que se resolve a baixa no padrón de habitantes dos interesados, procédese á publicación do presente anuncio cos mesmos efectos ao amparo do previsto no artigo 59 da Lei 30/1992, de 26 de novembro, de Réxime Xurídico das Aministracións Públicas e Procedemento Administrativo Común. Ditos expedientes están á disposición dos interesados no departamento de estatística do Concello da Guarda. Contra dito decreto, que pon fin á vía administrativa, poderá interpoñer alternativamente o recurso de reposición ante a Alcaldía no prazo dun mes a contar dende o día seguinte ao da publicación deste anuncio, ou recurso contencioso-administrativo ante o Xulgado do Contencioso-administrativo de Pontevedra no prazo de dous meses a contar do modo antes indicado. Se se optara por interpoñer recurso de reposición potestativo no poderá interpoñerse recurso contencioso-administrativo ata que aquel sexa resolto expresamente ou se producira a súa desestimación por silencio. Todo elo sen prexuizo de que se poida exercitar calquera outro recurso que se estime pertinente. A Guarda, a 15 de xaneiro de 2015.—O Alcalde, Jose Manuel Domínguez Freitas
RESOLUCIÓN DO 10 DE FEBREIRO DE 2015 DA XEFATURA TERRITORIAL DE PONTEVEDRA DE AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA QUE SE DESCRIBE NO CONCELLO DE PONTE CALDELAS (EXPEDIENTE IN407A 2014/137-
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 09/03/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 10 de febreiro de 2015.—O xefe territorial, Ignacio Rial Santomé.
EXPEDIENTE DH. W36.47599, SOLICITUDE DE PASTORA CAMILA FERNANDEZ BESADA, AUTORIZACION DE OBRAS PARA ALMACEN AGRICOLA EN ZONA POLICIA RIO DA CHANCA, NO CONCELLO DE MEAÑO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 01/04/2015)

As obras solicitadas consisten na construcción de almacén agrícola de dimensións 14,24x7,24 m e altura máxima 4 m na parcela 180 do polígono 61, a unha distancia mínima de 63 m do río da Chanca, con muros de mampostería de perpiaño, carpintería metálica e tella curva cerámica, no lugar de Axis, Simes, Meaño (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de marzo de 2015.—O xefe da Área de Autorizacións e Concesións.
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 28/07/2015)

O Sr. alcalde, D. Juan Francisco Ferreira González, con data de 15/07/2015, ditou o seguinte Decreto de Alcaldía: No uso das competencias que me confiere o artigo 23 da Lei 7/85, de 02/04, de bases de réxime local (LBRL) e 46 e seguintes do Real decreto 2568/86, de 28/11, polo que se aproba o Regulamento de organización e funcionamento das Entidades locáis e no exercizo das atribucións recoñecidas polos artigos 21.1. a) da LBRL e 61.3 da Lei 5/97, de 22/07, da Administración local de Galicia, pola presente Primeiro.—Nomear as seguintes Tenencias de Alcaldía: — 1º Tenente de alcalde: D. Xosé Antonio Araujo Quintas — 2º Tenente de alcalde: D. Pauliño del Río Iglesias Correspondelles, en canto tales, sustituir ao Alcalde, na totalidade das súas funcións, e pola orde de nomeamento, nos supostos de ausencia, enfermidade ou impedimento que lie imposibilite o exercizo das súas atribucións, así como desempeñar as funcións daquel nos supostos de vacante na Alcaldía nos termos e coas condicións establecidas no artigo 47 do ROF. Segundo.—Notificar a presente resolución aos concelleiros expresados no punto primeiro da mesma para o seu coñecemento e efectos. Do presente decreto daráse coñecemento ao Pleno do Concello na primeira sesión que se celebre e publicaráse no Boletín Oficial da Provincia sen perxuicio da súa efectividade ao día seguinte da presente resolución, de conformidade co disposto no artigo 46 do ROF. Contra este decreto, que esgota a vía administrativa, poderá presentar recurso de reposición ante o mesmo órgano que o ditou, dacordo co artº 116 da Lei 30/92, de 26 de novembro, do régime xurídico das administracións públicas e do procedimento administrativo común, segundo a redacción da Lei 4/99, de 13 de Xaneiro. O prazo para interpoñelo é dun mes contado dende o día seguinte de recibir esta notificación. Neste caso, non se poderá interpoñer recurso contencioso administrativo ata que non se teña resolto o de reposición. Se non se utiliza o recurso potestativo de reposición, poderase interpoñer directamente recurso contencioso administrativo, dacordo co artigo antes mencionado e os 45 e seguintes da Lei 29/98, de 13 de xullo, reguladora da xurisdicción contenciosa administrativa, ante o Xulgado Contencioso Administrativo, no prazo de dous meses contados dende o día seguinte de recibir esta notificación, esto sen prexuizo de calquera otro recurso ou acción que se considere oportuna. En Gondomar, a 17 de xullo de 2015.—O alcalde-presidente, Juan Francisco Ferreira González.
APROBACIÓN INICIAL DO EXPEDEDIENTE DE TRANSFERENCIA DE CRÉDITOS 13/2015
ADMINISTRACIÓN LOCAL — Municipal — Oia (Presupostos e cadros de persoal, 28/09/2015)

O Pleno do Concello de Oia, en sesión ordinaria celebrada o día 27.08.2015, acordou a aprobación inicial do expediente de transferencia de créditos nº 13/2015 entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. Oia, a 28 de agosto de 2015.—A Alcadesa, Genadi De los Frailes Enculescu.
LICITACIÓN DO CONTRATO DO SERVIZO DE CONTROL DE CALIDADE DAS AUGAS DE CONSUMO HUMANO E ANALÍTICAS DE CONTROL DE VERTIDOS DE AUGAS RESIDUAIS.
ADMINISTRACIÓN LOCAL — Municipal — Caldas de Reis (Contratos administrativos, 29/05/2015)

De conformidade coa Resolucion da Alcaldía de data 19 de maio de 2015, por medio do presente anuncio efectúase convocatoria por procedemento aberto, único criterio de adxudicación ao prezo máis baixo e trámite ordinario, para a adxudicación do contrato do SERVIZO DE REALIZACIÓN DE ANALÍTICAS DE CONTROL DE AUGAS DE CONSUMO HUMANO E ANALÍTICAS DE CONTROL DE VERTIDOS DE AUGAS RESIDUAIS, conforme aos seguintes datos: Datos xerais e datos para a obtención da información: a) Organismo: Concello de Caldas de Reis b) Dependencia que tramita o expediente: Secretaría c) Obtención de documentación e información: 1. Dependencia: Departamento de Secretaría 2. Enderezo: Herrería, 1 3. Localidade e Código Postal: Caldas de Reis (36650) 4. Teléfono: 986 540002 e 986 540 110 5. Telefax: 986 530393 6. Correo electrónico: concello@caldasdereis. com 7. Enderezo de internet do Perfil do Contratante: www.caldasdereis.com a) Tipo: servizos b) Descripción do obxeto: SERVIZO DE REALIZACIÓN DE ANALÍTICAS DE CONTROL DE AUGAS DE CONSUMO HUMANO E ANALÍTICAS DE CONTROL DE VERTIDOS DE AUGAS RESIDUAIS. a) Tramitación: ordinaria b) Procedemento: aberto, único criterio de adxudicación ao prezo máis baixo. c) Criterio de valoración: O establecido na cláusula 9ª do prego administrativo que é ao prezo máis baixo. a) O orzamento máximo de licitación ascende a contía 13.941,26 € /ano, máis 2.927,66 € de IVE, o que supón un total anual de 16.868,92 €. Definitiva, 5% do prezo de adxudicación, excluído o IVE. A solvencia técnica, económica e financiera prevista na cláusula 7ª do Prego administrativo. Data límite de presentación: quince (15) días naturais contados dende o seguinte ó da publicación do anuncio no Boletín Oficial da Provincia. a) Enderezo: Concello de Caldas de Reis b) Localidade e Código Postal: Caldas de Reis (36650). c) Data: O 3º día hábil seguinte (non sábado) tras a finalización do prazo de presentación das ofertas. En Caldas de Reis, a 19 de maio de 2015.—O Alcalde, Juan Manuel Rey Rey.